הפארק הלאומי אודזלה-קוקואה

הפארק הלאומי אודזלה-קוקואה (בצרפתית: Parc national d'Odzala-Kokoua) הוא פארק לאומי ברפובליקה של קונגו. הפארק הוקם בשנת 1935, הוכרז כשמורה ביוספרית בשנת 1977, וקיבל הגדרה רשמית בצו נשיאותי בשנת 2001. באודזלה-קוקואה יש כ-100 מיני יונקים, ואחת מאוכלוסיות הפרימטים המגוונות ביותר ביבשת. ארגון השימור ללא מטרות רווח "פארקים אפריקאים (אנ')" החל לנהל את הפארק בשיתוף עם המשרד לכלכלת היער, פיתוח בר קיימא וסביבה של הרפובליקה של קונגו ב-2010. הפארק הוכרז כאתר מורשת עולמית בשם מסיב היער אודזה-קוקואה (בצרפתית: Massif Forestier d’Odzala-Kokoua) ונוסף לרשימת אתרי המורשת העולמית של אונסק"ו ב-16 בספטמבר 2023 במהלך המושב ה-45 של ועדת המורשת העולמית בריאד בערב הסעודית. בהסבר להחלטה נאמר: "נכס זה הוא דוגמה מצוינת, בקנה מידה גדול במיוחד, לתהליך של אכלוס מחדש של יער, לאחר עידן הקרחונים, במערכות אקולוגיות של סוואנה. לכן הוא משמעותי מבחינה אקולוגית כנקודת התכנסות של סוגי מערכות אקולוגיות רבות (יער קונגולזי, יער גינאה התחתונה וסוואנה). המגוון הרחב של סיווגי גיל על פני ספקטרום הסוקצסיה של היער תורם לאקולוגיה הייחודית ביותר של הפארק, ומשלב מגוון רחב של תהליכים אקולוגיים יוצאי דופן. זהו אחד המעוזים החשובים ביותר לפילי יער במרכז אפריקה, ומוכר כפארק עם מגוון הפרימטים העשיר ביותר באזור." אודזלה-קוקואה הוא פארק לאומי ושמורת ביוספרית בשטח של כ-13,500 קילומטרים רבועים בצפון-מערב הרפובליקה של קונגו, שהוקם ב-1935. בפארק השתמר יער גשם ראשוני. פני השטח בפארק משתנים, בין גבעות בגובה 350 מטר לג'ונגל צפוף וקרחות יער רבות. לאודזלה-קוקואה יש מערכות אקולוגיות של יער יבש, סוואנה ויערות גשם. הפארק מנוהל על ידי "פארקים אפריקאים (אנ')" בשיתוף עם ממשלת קונגו. אודזלה-קוקואה הוא אחד הפארקים הלאומיים העתיקים ביותר באפריקה. הפארק קיבל מעמד מוגן לראשונה בשנת 1935 וקיבל הגדרה רשמית בצו נשיאותי מאת דניס ססו-נגוסו בשנת 2001. הפארק הוגדר כשמורה ביוספרית ב-1977, ומנוהל מאז 1992 בסיוע כספי מ"שימור וניצול רציונלי של מערכות אקולוגיות של יערות במרכז אפריקה" (Conservation and Rational Utilization of Forest Ecosystems in Central Africa, בראשי תיבות ECOFAC), תוכנית בחסות האיחוד האירופי המקימה מסגרת לשימור יערות הגשם באזור. מאמצי השימור היו מוגבלים במהלך מלחמת האזרחים של קונגו (1997–99) (אנ'). אודזלה-קוקואה הוזנחה במשך שנים סביב התפרצויות אבולה במדינה, וסבלה מאוד מציד בלתי חוקי. התיירות הייתה מוגבלת עד לעשור השני של המאה ה-21, כשרק 50 תיירים ביקרו באודזלה-קוקואה ב-2011. ארגון "פארקים אפריקאים" החל לנהל את הפארק ב-2010, כחלק מהסכם ל-25 שנים עם משרד היערות והפיתוח בר-קיימא של הרפובליקה של קונגו. בשנת 2013, "פארקים אפריקאים", שירות הדגה וחיות הבר של ארצות הברית, החברה לשימור חיות הבר (אנ') (WCS) והקרן העולמית לשימור חיות הבר חתמו על הסכם לחמש שנים בהיקף של 10 מיליון דולר כדי לשתף פעולה ולפעול לשימור אודזלה-קוקואה והסנגהה התלת-לאומי. WCS תומכת בניהול ובשימור של אודזלה-קוקואה ופארקים לאומיים אחרים מאז תחילת שנות ה-90. "פארקים אפריקאים" יזמו את תוכנית החנינה הראשונה לציידים לא חוקיים בקונגו ב-2013, והציעה לציידים תפקידים כשומרי פארק בתמורה לנשק ומודיעין. לפי CNN, היו 76 שומרים שסיירו באודזלה-קוקואה בתחילת 2014. שני כלבים מגזע רועה בלגי אומנו לזהות שנהב ובשר בעלי חיים ב-2014, במאמץ להפחית את הציד הבלתי חוקי. למרות מעמד הפארק הלאומי, המגן מפני כרייה, דיווח אתר Mongabay (אנ') ב-2016 כי חלק מהיתרי הכרייה שהונפקו על ידי הממשלה אפשרו הפקת מינרלים בחלקים של אודזלה-קוקואה. אודזלה-קוקואה נפתחה לביקורי תיירים באוגוסט 2012. חברת התיירות האקולוגית Wilderness Safaris (אנ') השקיעה בפארק על ידי שיפור התשתיות, בניית שני לודג'ים יוקרתיים ומתן הכשרה נוספת למדריכים ולשומרי הפארק. נדרשו שש שנים על מנת להביא את הלודג'ים למצב של פעילות מלאה, והם קיבלו מימון מהפילנתרופית סבינה פלטנר (Sabine Plattner), אשתו של איש העסקים הגרמני האסו פלטנר (אנ'). חוזה ההפעלה של החברה הסתיים ב-2015, והמחנות מנוהלות מאז ישירות על ידי חברת שימור קונגו (Congo Conservation Company), שסבינה פלטנר הקימה ומממנת. פארק אודזלה-קוקואה מארח כ-4,500 מיני צמחים ועצים. הרוב המכריע של המינים ביער של הפארק שייכים למשפחת המרנטיים (אנ'). בפארק יש כ-100 מיני יונקים, ואחת מאוכלוסיות הפרימטים המגוונות ביותר ביבשת. אודזלה-קוקואה הייתה פעם ביתם של כמעט 20,000 גורילות. עם זאת, במהלך השנים 2002–2005 סדרה של התפרצויות נגיף אבולה הרגה 70%–95% מאוכלוסיית הפארק. בשנת 2005, אבולה הרגה כ-5,000 גורילות בשטח של 2,700 קילומטרים רבועים של הפארק, על פי שירות הדגה וחיות הבר של ארצות הברית. מאז גדל מספר הגורילות באודזלה-קוקואה, בעקבות מאמצים של ארגוני שימור ולפחות חברת תיירות אחת לשמר ולשקם את הפארק. סקר של פרימטים פעילי יום, שנערך באמצע שנות ה-90, הראה אוכלוסיות קופים משמעותיות באזור היערות של הרפובליקה של קונגו. המינים שנצפו כללו את גורילת השפלה המערבית ואת תת-המין שימפזנזה מצוי מרכז-אפריקני (אנ'), וכן שמונה מיני קופים: גנון גמד אנגולי (אנ'), מנגבי שחור-כיפה (אנ'), גנון בעל כתר, גנון דברזה, גנון לבן-אף גדול, קולובוס גרזה, גנון לבן שפה ומנגבי טאנה. מספר קיני הגורילות היה הגבוה ביותר ביער המרנטיים הפתוח של הפארק; קיני שימפנזים היו נפוצים ביותר ביערות ראשוניים עם חופות סגורות וביערות המרנטיים. כל מיני הקופים נמצאו באזורים הצפופים ביותר של היער. בפארק אודזלה-קוקואה הייתה צפיפות האוכלוסין הגבוהה ביותר של גורילות השפלה המערבית והשימפנזים במרכז אפריקה שתועדה. פרודוקטיביות גבוהה של יער וירידה בציד הבלתי חוקי תורמים להצלחה זו. תוצאות סקר שנערך בקרחות היער באזור הצפוני של הפארק, שפורסם ב-1998, הראו נוכחות של שלושה עשר יונקים גדולים, השכיחים שבהם היו הבונגו, תאו, פיל אפריקני, חזיר יער, חזיר יער ענק, גורילה וקודו הביצות. מיני יונקים נוספים שתועדו כוללים: זבד אפריקאי, פיל יער אפריקני, קולובוס ושימפנזה מצוי. הירידה באוכלוסיית הפילים בפארק מיוחסת לציד הבלתי חוקי. סקרים של אוכלוסיית פילי היער האפריקאים של אודזלה-קוקואה הביאו להערכות של כ-18,200 ו-13,500 ב-2000 וב-2005, בהתאמה. נכון ל-2014 היו שם כ-9,600 פילים. על פי הדיווחים, היו צבועים נקודים בשפע באזור הסוואנה של הפארק ב-2007. בשנת 2013, האריה נחשב נכחד מקומית, שכן המין לא תועד במשך חמש עשרה שנים. תוצאות הסקר שפורסמו ב-2014 חשפו היעדר אריות, אך לפחות 46 צבועים תועדו במערכת האקולוגית של הסוואנה של הפארק. כמו כן, תועדו חתול זהוב אפריקני, נמר וסרוואל. ההידרדרות של אוכלוסיות אריות וצבועים נקודים נגרמת מציד יתר. מיני אנטילופות כוללים צביון חום, צביון שחור-חזית, צביון פיטרס וצביון לבן-גחון. מספר מחברים ציינו את החשיבות של קרחות יער עבור אוכלוסיות היונקים של הפארק. כ-440 מיני עופות תועדו בפארק. המינים כוללים: עיטם קולני, תפר שחור-גב (אנ'), אפליס ג'קסון (אנ'), שדמית שחורת-כנף, Lobotos oriolinus (אנ'), חטפית יערות מערבית (אנ'), דוכיפת עצים יערות (אנ'), חרטומית בינונית, Columba curvirostra (אנ'), אפרור אפריקני, Smithornis sharpie (אנ'), בז אדום, אוח פל, פרפור עקוד, סילוויאטה אדום-ראש (אנ'), Petrochelidon rufigula (אנ'), עלווית אוגנדה (אנ') ואורג צהוב-כיפה (אנ'). יש גם אנפות, קלאונים ושלדגים, כולל אנפת גוליית, קלאו הארטלוב (אנ') ושלדג ענק. תנינים, לטאות וצפרדעים חיים באודזלה-קוקואה. מחקר שפורסם ב-Zootaxa (אנ') ב-2010 דיווח על נוכחותם של אחד עשר מינים של דגי חשמל מהסוג Petrocephalus (אנ') השייך למשפחת המורמיריים. בפארק תועד מין הדג Hemigrammocharax rubensteini השייך למשפחת הדיסטיצ'ודונטיים, שתואר ב-2013. פארק אודזלה-קוקואה מארח מגוון מיני חרקים, כולל נמלים, דבורים, פרפרים וטרמיטים. Flora and fauna of the Odzala National Park, Congo. Tauraco Press. 1997. ISBN 9782872250011. מדיה וקבצים בנושא הפארק הלאומי אודזלה-קוקואה בוויקישיתוף Nomination Text - UNESCO site "Odzala-Kokoua". African Parks. "Wildlife Protection: The Odzala National Park-Kokoua Conducts Laying Collars on Elephants (Republic of the Congo)". Save the Elephants. 25 בנובמבר 2015. {{cite web}}: (עזרה) Damon, Arwa; Swails, Brent (6 בינואר 2014). "Poachers are the prey in a park in the Republic of Congo". CNN. {{cite news}}: (עזרה) Forest Massif of Odzala-Kokoua Butler, Stuart (18 בינואר 2013). "Gorilla spotting in the Republic of Congo". BBC. נבדק ב-20 בדצמבר 2017. {{cite news}}: (עזרה) Sayer, Jeffrey (18 ביוני 1992). The Conservation Atlas of Tropical Forests: Africa. Springer. p. 129. ISBN 9781349129614. {{cite book}}: (עזרה) Cannon, John C. (31 באוקטובר 2016). "Brazzaville-issued mining permits dip into Congo's flagship park". Mongabay. {{cite news}}: (עזרה) Redmayne, Nick (6 בפברואר 2017). "Going Wild in the Republic of Congo: Not Your Typical African Walking Safari". The Independent. Independent Print Limited. ISSN 0951-9467. OCLC 185201487. {{cite news}}: (עזרה) Tanna, Asha (13 בפברואר 2014). "'Poaching is too much risk' – the pygmy poacher who became elephant protector". The Guardian. ISSN 0261-3077. OCLC 60623878. נבדק ב-22 בדצמבר 2017. {{cite news}}: (עזרה) Lisa Grainger, ‏The Congo: Gorillas in the wild, The Telegraph, 16 January 2013 "Développement touristique : la Cuvette ouest, un département potentiellement riche" (בצרפתית). Agence d'Information d'Afrique Centrale. 28 במרץ 2017. {{cite news}}: (עזרה) Bermejo, M. (1999). "Status and conservation of primates in Odzala National Park, Republic of the Congo". Oryx. 33 (4): 323–331. doi:10.1017/S0030605300030726. OCLC 476155896. Vanleeuwe, H.; Cajani, S.; Gautier-Hion, A. (1998). "Large mammals at forest clearings in the Odzala National Park, Congo". Revue d'Écologie. 53 (2): 171–180. Blanc, J. J. (2007). African Elephant Status Report 2007: An Update from the African Elephant Database. International Union for Conservation of Nature. p. 46. ISBN 9782831709703. Hayward, M. W.; Somers, M. (20 באפריל 2009). Reintroduction of Top-Order Predators. John Wiley & Sons. p. 223. ISBN 9781405192736. {{cite book}}: (עזרה) Henschel, P.; Malanda, G.-A.; Hunter, L. (2014). "The status of savanna carnivores in the Odzala-Kokoua National Park, northern Republic of Congo". Journal of Mammalogy. 95 (4): 882–892. doi:10.1644/13-MAMM-A-306. ISSN 0022-2372. OCLC 1800234. East, R. (1990). Antelopes: Global Survey and Regional Action Plans, Part 3. International Union for Conservation of Nature. p. 124. ISBN 9782831700168. Vanleeuwé, H.; Gautier-Hion, A. (ביוני 1998). "Forest elephant paths and movements at the Odzala National Park, Congo: the role of clearings and Marantaceae forests". African Journal of Ecology. 36 (2): 174–182. doi:10.1046/j.1365-2028.1998.00123.x. OCLC 5022522. {{cite journal}}: (עזרה) "Odzala National Park complex". BirdLife International. Issues in Life Sciences: Zoology: 2011 Edition. ScholarlyEditions. 9 בינואר 2012. p. 695. ISBN 9781464964381. {{cite book}}: (עזרה) Jerep, Fernando C.; Vari, Richard P. (27 במרץ 2013). "New Species of Hemigrammocharax (Characiformes: Distichodontidae) from the Northwestern Congo River Basin". Copeia. 2013: 31–37. doi:10.1643/CI-12-059. OCLC 01565060. אורכב מ-המקור ב-18 במרץ 2018. {{cite journal}}: (עזרה)